
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 103
                                                              din 28 aprilie 2021
privind punerea la dispoziția Centrului Național de Informare și Promovare Turistică Sighișoara a imobilului – construcție situat în Municipiul Sighișoara, str. Octavian Goga, nr. 8, 

înscris în C.F. nr. 50468-C1-U5 Sighișoara, sub nr. top. 1883/I 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 10.544/09.04.2021 şi la Consiliul Local Sighișoara cu nr. 11.831/22.04.2021, de referatul de aprobare, înregistrat cu nr. 10.547/09.04.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere Hotărârea Consiliului Local Sighișoara nr. 122/30.07.2015 privind aprobarea înființării ”Centrului Național de Informare și Promovare Turistică Sighișoara”, în structura organizatorică a Municipiului Sighișoara; 
 Dat fiind faptul că imobilul – construcție situat în Sighișoara, str. Octavian Goga, nr. 8, se încadrează ca spațiu adecvat în vederea primirii turiștilor, locația fiind accesibilă pentru turiști;

Având în vedere că acest imobil – construcție este cuprins în inventarul Municipiului Sighișoara ca aparținând domeniului privat, având nr. de inventar 1.6.4.5.022;

Ținând cont de urmărirea interesului cetățenesc prin redarea imobilului circuitului turistic;

Văzând prevederile art. 555 și următoarele din Legea nr. 287/2009 privind Codul civil, republicat, cu modificările şi completările ulterioare și ale Ordonanței de Urgență a Guvernului nr. 57/2019 privind Codul administrativ, cu modificările și completările ulterioare; 

Având în vedere că imobilul situat în Sighișoara, str. Octavian Goga, nr. 8, nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005; 
Având în vedere Raportul de specialitate al Direcției Administrarea Patrimoniului, înregistrat cu nr. 10.545, prin care se propune punerea la dispoziția Centrului Național de Informare și Promovare Turistică Sighișoara a imobilului – construcție situat în Municipiul Sighișoara, str. Octavian Goga, nr. 8, 

înscris în C.F. nr. 50468-C1-U5 Sighișoara, sub nr. top. 1883/I;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. ,,c”, alin. (6) lit. ,,b” și alin. (14), art. 139 alin. (1) și alin. (3) lit. ,,gˮ și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
      H O T Ă R Ă Ş T E:

Art. 1. Se certifică faptul că imobilul – construcție situat în Municipiul Sighișoara, str. Octavian Goga, nr. 8, înscris în C.F. nr. 50468-C1-U5 (nr. C.F. vechi 1624/1) sub nr. top. 1883/I, este cuprins în inventarul domeniului privat al Municipiului Sighișoara.

Art. 2. Se aprobă punerea la dispoziția Centrului Național de Informare și Promovare Turistică Sighișoara a imobilului – construcție situat în Municipiul Sighișoara, str. Octavian Goga, nr. 8, înscris în C.F. nr. 50468-C1-U5 (nr. C.F. vechi 1624/1) sub nr. top. 1883/I, compus din: spațiu de deservire, magazie și WC în suprafață totală de 36,33 mp., conform înscrierilor din cartea funciară antemenționată, în vederea amenajării și organizării acestuia pentru desfășurarea activității structurii. 
Art. 3. Predarea - preluarea imobilului – construcție prevăzut la art. 1 și art. 2 din prezenta hotărâre se va face în termen de 15 zile lucrătoare de la data adoptării prezentei hotărâri, pe bază de proces - verbal încheiat între Municipiul Sighișoara și Centrul Național de Informare și Promovare Turistică Sighișoara.

Art. 4. (1) Cu data adoptării prezentei hotărâri, prevederile art. 1 din Regulamentul de Organizare și Funcționare a Centrului Național de Informare și Promovare Turistică Sighișoara, astfel cum a fost aprobat prin Hotărârea Consiliului Local Sighișoara nr. 122/30.07.2015 se modifică după cum urmează:

”Art. 1. Centrul Național de Informare și Promovare Turistică Sighișoara ”CNIPT Sighișoara” își desfășoară activitatea în imobilul situat în Municipiul Sighișoara, str. Octavian Goga, nr. 8, având totodată la dispoziție și imobilul situat în Municipiul Sighișoara, str. Turnului, nr. 1 (Sala Ciprian Porumbescu/Sander) pentru organizarea oricăror alte activități potrivit obiectului de activitate.” 

(2) Date fiind prevederile alineatului precedent, Regulamentul de Organizare și Funcționare a Centrului Național de Informare și Promovare Turistică Sighișoara, astfel cum a fost aprobat prin Hotărârea Consiliului Local Sighișoara nr. 122/30.07.2015, se actualizează în mod corespunzător.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcţia Economică și Compartimentul Centrul Național de Informare și Promovare Turistică Sighișoara.
Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan       
                                            Contrasemnează pentru legalitate
                                  SECRETARUL GENERAL al municipiului,

                                                             Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcția Economică;
  2 ex. Compartimentul Centrul Național de Informare și Promovare Turistică Sighișoara.
11 ex.

B.A. 
